《次韵徐使君观刈禾宴集二首 其二》
宋代·洪朋

丰年观五马，乐饮耐千钟。稻割黄云尽，粱添白露舂。

藜羹不但糁，玉馔有馀供。堪笑他方旱，纷纷拜土龙。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。